b'\n_START_ARTICLE_\nMontrealski sporazum\n_START_PARAGRAPH_\nMontrealski sporazum o substancah, ki \xc5\xa1kodljivo delujejo na ozonski pla\xc5\xa1\xc4\x8d (angle\xc5\xa1ko Montreal Protocol on Substances That Deplete the Ozone Layer) je mednarodni sporazum o zmanj\xc5\xa1evanju in prenehanju uporabe ozonu nevarnih snovi._NEWLINE_Montrealski sporazum z dopolnitvami pomeni prvi vzor\xc4\x8den primer celovitega re\xc5\xa1evanja enega izmed najpomembnej\xc5\xa1ih emisijskih problemov na\xc5\xa1ega planeta._NEWLINE_Sporazum je bil sprejet 16. septembra 1987, veljati pa je pri\xc4\x8del 1.1.1989.\n_START_SECTION_\nVeljavnost protokola v Sloveniji\n_START_PARAGRAPH_\nNa podro\xc4\x8dju Slovenije se akt uporablja od 6.1.1991, ko je pri\xc4\x8del veljati Zakon o ratifikaciji Montrealskega protokola o substancah, ki \xc5\xa1kodljivo delujejo na ozonski pla\xc5\xa1\xc4\x8d (Uradni list SFRJ-MP, \xc5\xa1t. 16-67/1990)._NEWLINE_Slovenija je potrdila veljavnost konvencije s sprejemom Akta o notifikaciji nasledstva konvencij Organizacije Zdru\xc5\xbeenih narodov in konvencij sprejetih v Mednarodni agenciji za atomsko energijo (Ur.l.RS-MP, 9/1992).'